
BEPILOČIŲ ORLAIVIŲ AUTONOMINĖS VALDYMO SISTEMOS 
TECHNINĖ SPECIFIKACIJA


1. Pirkimo objekto paskirtis:
Autonominis bepiločio orlaivio (toliau – BO) valdymas, navigacija ir nustatytos skrydžio užduoties vykdymas pagal iš anksto suplanuotą skrydžio planą.

2. Bendrieji reikalavimai:
2.1. Sistema turi veikti naudojant rotorinio tipo bepilotį orlaivį „Parrot Anafi UKR“.
2.2. Tiekėjas užtikrina garantiniu laikotarpiu operatyvų įrangos / programinės įrangos gedimų šalinimą.
2.3. Tiekėjas turi numatyti įrangos priežiūros paslaugą pasibaigus garantiniam laikotarpiui, ne trumpesnę kaip 24 mėnesių laikotarpis.

3. Bepiločio orlaivio bazinės stoties ir programinės įrangos techniniai reikalavimai:
3.1. Sistema turi patikimai veikti nuo –30 ºC iki +50 ºC oro temperatūrai ir esant iki 10 m/s vėjo greičiui.
3.2. Įrenginio apsaugos nuo drėgmės ir dulkių atsparumo klasifikacija ne žemesnė kaip – IP55.
3.3. Duomenys iš bepiločio orlaivio į stotį perduodami laidine jungtimi po kiekvieno skrydžio.
3.4. Lietaus jutiklis, gebantis nustatyti lietų arba snygį.
3.5. Anemometras vėjo greičiui matuoti pakilimo ir nusileidimo vietoje.
3.6. Bazinė stotis techniškai suderinama su rotorinio tipo BO „Parrot Anafi UKR“.
3.7. Maitinimo įtampa – 100–240V AC.
3.8. Maksimalus bendras sistemos svoris – 60 kg.
3.9. Įrangos vieno komponento matmenys, esant neišskleistai įrangai, ne didesni kaip: ilgis – 90 cm, plotis –  90 cm, aukštis – 80 cm,.
3.10. Šildymo, vėdinimo ir oro kondicionavimo sistema (ŠVOK).
3.11. Sistema visiškai automatiškai, be operatoriaus fizinio įsikišimo nuotoliniu būdu įvykdo šiuos skrydžio etapus: pasirengimas skrydžiui, skrydžio misija, tikslus nusileidimas į stotį, skrydžio vaizdo įrašų ir nuotraukų perkėlimas į serverį, BO baterijos įkrovimas.
3.12. Galimybė planuoti neribotą automatinių bepiločio orlaivio misijų skaičių.
3.13. Galimybė įdiegti programinę įrangą užsakovo IT infrastruktūroje (angl. on-premise deployment).
3.14. Galimybė įdiegti „Android“ pagrindu veikiančią taktinių situacijų suvokimo ir valdymo programinę įrangą (ATAK).
3.15. Visiškai automatinis misijų paleidimas pilotui pasirinkus maršrutą – sistema privalo automatiškai parengti bepilotį orlaivį skrydžiui, atlikti skrydį, grįžti į bazinę stotį, parengti sistemą kitam skrydžiui.
3.16. Automatinis grįžimas į bazinę stotį baterijai pasiekus kritinį lygį.
3.17. Automatinis grįžimas į bazinę stotį bepiločiam orlaiviui praradus ryšį su bazine stotimi.
3.1.8 Automatinis grįžimas į bazinę stotį blogomis oro sąlygomis.
3.19. Galimybė pilotui perimti bepiločio orlaivio valdymą vykdant bet kurią automatinę misiją.
3.20. Galimybė valdyti bepilotį orlaivį klaviatūra arba vairalazde.
3.21. Galimybė matyti bepiločio orlaivio ir valdymo pulto būseną (įjungta / išjungta).
3.22. Programinė įranga visiškai suderinama su perkama bazine stotimi ir BO.
3.23. Galimybė susieti skrydžio maršrutus su apsaugos sistemų signalais.
3.24. Įranga turi būti maskuojančios chaki spalvos.

4. Garantiniai reikalavimai:
Ne mažesnis nei 24 mėnesių garantinis laikotarpis.

